PTT-BCP ปรับขึ้นราคาน้ำมันทุกชนิด 40 สต./ลิตร เว้น E85 ขึ้น 20 สต./ลิตร มีผลพรุ่งนี้
PTT-BCP ปรับขึ้นราคาน้ำมันทุกชนิด 40 สต./ลิตร เว้น E85 ขึ้น 20 สต./ลิตร มีผลพรุ่งนี้ (22 มี.ค. 61)
21 มี.ค. 2561

ผู้สื่อข่าวรายงานว่า บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ประกาศปรับขึ้นราคาขายปลีกน้ำมันทุกชนิด 40 สตางค์/ลิตร ยกเว้น E85 ปรับขึ้น 20 สตางค์/ลิตร  มีผลตั้งแต่เวลา 05.00 น. วันพรุ่งนี้ (22 มี.ค.) เป็นต้นไป
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTT และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 34.86 บาท, แก๊สโซฮอล์ 95 ลิตรละ 27.75 บาท, แก๊สโซฮอล์ 91 ลิตรละ 27.48 บาท, E20 ลิตรละ 25.24 บาท, E85 ลิตรละ 20.34 บาท และดีเซล ลิตรละ 26.99 บาท (ราคานี้ยังไม่รวมภาษีท้องที่ของแต่ละจังหวัด)